DH. A36.72638. SOLICITUDE DO CONCELLO DE SILLEDA DE MODIFICACIÓN DA CONCESIÓN DE APROVEITAMENTO DE AUGAS PÚBLICAS, RESULTANDO O MESMO COAS SEGUINTES CARACTERÍSTICAS FINAIS: VOLUME TOTAL ANUAL: 1.072.224 M3/ANO, PARROQUIA DE CORTEGADA, REFOXOS E SIADOR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 28/06/2022)

O Concello de Silleda solicita de Augas de Galicia a modificación da concesión dun aproveitamento de augas públicas, resultando o mesmo coas seguintes características finais: SOLICITANTE: Concello de Silleda VOLUME TOTAL ANUAL: 1.072.224 m3/ano. CAUDAL MÁXIMO INSTANTÁNEO: 34 l/s DESTINO: abastecemento municipal e industrial ORIXE: (1) Río Deza e (2) mananciais de Penido e Siador LUGAR: (1) Deza e (2) Penido, Cortiñas, Gandaracha e Coto Cabanas PARROQUIA: (1) Cortegada e (2) Refoxos e Siador CONCELLO: Silleda A rede do núcleo de Silleda capta a auga de forma complementaria e segundo a dispoñibilidade de mananciais preto de Siador e no río Deza. Por unha banda, disponse da captación de auga en mananciais “Mananciais de Penido e Siador” nos que está executada a infraestrutura de abastecemento, consistente en catro casetas de captación que mediante conducións de PVC levan a auga por gravidade ata o depósito de Siador (de 400 m3). A rede consta dos seguintes elementos: Condución de PVC de 75 mm de diámetro, de aproximadamente 600 m de lonxitude, desde a caseta 1 ata a caseta 2. Condución de PVC 125 mm de diámetro, de aproximadamente 1.305 m de lonxitude, desde a caseta 2 ata a caseta 4, pasando pola caseta 3. Condución de PVC de 160 mm de diámetro, de aproximadamente 1.008 m de lonxitude, desde a caseta 4 ata o depósito de Siador. Desde este depósito abastécese ao núcleo urbano de Silleda, desde o Suroeste, mediante unha condución de PVC de 160 mm de diámetro. Doutra banda, realízase a captación de auga directamente do Río Deza ao seu paso pola Parroquia de Taboada. A infraestrutura de abastecemento existente consiste nunha condución, por gravidade, desde o punto de captación no río, de FUN de 200 mm de diámetro e de aproximadamente 738 m de lonxitude, ata a estación de bombeo, desde onde é impulsada a auga a través dunha condución de FUN de 200 mm de diámetro e de aproximadamente 2.297 m de lonxitude, ata a ETAP. Unha vez potabilizada a auga pasa ao depósito de O Marco (de 1.800 m3), desde o cal se abastece ao polígono industrial “Área 33” mediante unha tubaxe de PVC de 315 mm de diámetro e ao núcleo urbano de Silleda, desde o Sueste, mediante unha tubaxe de FUN 250 mm de diámetro. Solicítase o incremento do caudal concesional en virtude dos usos previstos no Plan Xeral de Ordenación Municipal. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Silleda ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital) 17 de xuño de 2022.